Návrh

     kritérií pre výberové konanie na funkciu predsedu Úradu jadrového dozoru SR

1.	Požadované vzdelanie: 
Vysoká škola technického smeru – technická univerzita alebo prírodovedného smeru.      Doplnkové vzdelanie, resp. profesijné kurzy zamerané na jadrovú energetiku, resp. na jadrovú fyziku;

2.	Požadovaná prax:
Minimálne 12 rokov praxe  v organizáciách súvisiacich s projektovaním, výstavbou, spúšťaním, prevádzkou, likvidáciou, výskumom alebo výrobou jadrových zariadení. Z toho manažérska prax minimálne 5 rokov v oblasti jadrovej súvisiacej s jadrovou bezpečnosťou jadrových zariadení. Vedenie projektov medzinárodnej spolupráce  s Medzinárodnou agentúrou pre atómovú energiu  so sídlom vo Viedni, resp. s Európskou komisiou a znalosti všeobecne záväzných právnych predpisov a medzinárodných záväzkov SR v oblasti mierového využívania jadrovej energie pre energetické účely;

3.	Požadované schopnosti:
Kreatívnosť, morálna bezúhonnosť, schopnosť pracovať v zložitej pracovnej činnosti, zodpovednosť za výsledky práce kolektívu, schopnosť znášať zvýšené pracovné                a psychické zaťaženie;

4.	Požadované jazykové znalosti:
Aktívna znalosť anglického jazyka vrátane odbornej terminológie, ako doplnkové            sú vítané znalosti z jazyka ruského, resp. nemeckého;   

Zdôvodnenie:

Predmetný návrh kritérií pre  výberové konanie na predsedu Úradu jadrového dozoru SR vyplýva najmä zo zákona NR SR č. 130/1998 Z. z. o mierovom využívaní jadrovej energie pre energetické účely, zo zákona č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších dodatkov a doplnení, ako aj z oblasti medzinárodných záväzkov SR v danej oblasti.